Dosarul nr. 2p/s-123456/23

HOTĂRÂRE

ÎN NUMELE LEGII

DISPOZITIV

11 noiembrie 2023

Judecătoria Chișinău (sediul Centru) mun. Chișinău

Președinte de ședință, judecător M. Aprodu

Grefier L. Lupu

Cu participarea petiționarului Ion Bobu, a persoanei fizice vizate Ștefan Bobu, și a reprezentantului său, avocatul Andreea Cucoș, împuternicită prin mandatul Seria MA nr. 0229497 din 2 iunie 2023, precum și a intervenienților Maria Bobu, Alina Bobu, Constantin Paladi,

A judecat în ședință publică/închisă cererea de chemare în judecată introdusă de Ion Bobu privind instituirea măsurii de ocrotire judiciare sub forma tutelei în privința lui Ștefan Bobu (născut la 1 februarie 1950, cod personal 2001234567890),

Conform art. 65, 93 și 102 din Codul civil al Republicii Moldova și art. 238-241, art. 302-308 din Codul de procedură civilă al Republicii Moldova, instanța de judecată

A HOTĂRÂT:

1. Se instituie măsura de ocrotire judiciară sub forma tutelei în privința lui Ștefan Bobu (născut la 1 februarie 1950, cod personal 2001234567890), în următoarele condiții:

a) măsura de ocrotire este valabilă pe termen de 5 ani de la data rămânerii definitive a hotărârii judecătorești;

b) dna Maria Bobu (născută la 5 aprilie 1955, cod personal 2001234567889) se desemnează în calitate de tutore asupra persoanei dlui Ștefan Bobu;

c) dl Ion Bobu (născut la 10 ianuarie 1975, cod personal 2001234567888) se desemnează în calitate de tutore asupra patrimoniului dlui Ștefan Bobu;

d) dna Andreea Bobu (născută la 15 octombrie 1980, cod personal 2001234567887) se desemnează în calitate de tutore supleant asupra persoanei și asupra patrimoniului dlui Ștefan Bobu;

e) se adaptează măsura de ocrotire judiciară sub forma tutelei după cum urmează:

(i) dl Ștefan Bobu are dreptul de a ridica, de sine stătător, din conturile sale bancare o sumă în limită de 3.000 lei lunar și dispune de ei;

(ii) dl Ștefan Bobu are dreptul de a încheia, cu încuviințarea tutorelui asupra patrimoniului, contracte de transmitere în arendă a bunurilor sale agricole și perceperea chiriei aferente,

(iii) dl Ștefan Bobu are dreptul de a lua, de sine stătător, decizii privind tratamentul său și intervenții chirurgicale,

2. Se privează dl Ștefan Bobu de dreptul la vot pentru perioada măsurii de ocrotire judiciare.

3. Hotărârea definitivă a instanței de judecată prin care persoana este privată de dreptul la vot se aduce la cunoștința Comisiei Electorale Centrale.

4. Hotărârea poate fi atacată cu apel la Curtea de Apel Chișinău în termen de 30 de zile din momentul determinat conform art. 30814 din Codul de procedură civilă, prin intermediul Judecătoriei Chișinău (sediul Centru).

Președintele de ședință,

Judecător M. Aprodu